-----------------------------------------------------------------------
  11. การจัดการ

  -----------------------------------------------------------------------

11.1 โครงสร้างการจัดการ

 11.1.1 คณะกรรมการ

 ปตท.สผ. มีคณะกรรมการบริษัททำหน้าที่กำกับดูแลกิจการของ ปตท.สผ. และมีคณะกรรมการเฉพาะเรื่องอีก 4 ชุด ได้แก่ คณะกรรมการตรวจสอบ คณะกรรมการกำหนดค่าตอบแทน คณะกรรมการสรรหา และคณะกรรมการบริหารเงินสด

(1) คณะกรรมการ ปตท.สผ. มีอำนาจหน้าที่ในการกำหนดนโยบาย หลักการกำกับ
ดูแลกิจการ กำหนดแผนกลยุทธ์ วิสัยทัศน์ แผนงาน งบประมาณในการดำเนินงานประจำปี
การแต่งตั้ง/
ถอดถอนฝ่ายจัดการของ ปตท.สผ. รวมทั้งติดตามการดำเนินงานต่าง ๆ ทั้งนี้
ในกรณีต่อไปนี้จะต้องขออนุมัติจากที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่มาประชุมและมีสิทธิออกเสียง

(ก) การขายหรือโอนกิจการของ ปตท.สผ. ทั้งหมดหรือบางส่วนที่สำคัญให้แก่บุคคลอื่น

(ข) การซื้อหรือรับโอนกิจการของบริษัทอื่นหรือบริษัทเอกชนมาเป็นของ ปตท.สผ.

(ค) การทำ แก้ไข หรือเลิกสัญญาเกี่ยวกับการให้เช่ากิจการของ ปตท.สผ. ทั้งหมด
หรือบางส่วนที่สำคัญ การมอบหมายให้บุคคลอื่นเข้าจัดการธุรกิจของ ปตท.สผ.
หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

(ง) การแก้ไขเพิ่มเติมหนังสือบริคณห์สนธิหรือข้อบังคับของบริษัท

(จ) การเพิ่มทุน การลดทุน การออกหุ้นกู้ การควบบริษัท และการเลิกบริษัท

(ฉ) ในกรณีที่บริษัทหรือบริษัทย่อยตกลงเข้าทำรายการที่เกี่ยวโยงกัน หรือ
รายการเกี่ยวกับการได้มาหรือจำหน่ายไปซึ่งทรัพย์สินของบริษัทหรือบริษัทย่อยตามความหมายที่กำหนดตามประกาศตลาดหลักทรัพย์แห่งประเทศไทย
ที่ใช้บังคับกับการทำรายการที่เกี่ยวโยงกันของบริษัท
จดทะเบียน หรือการได้มาหรือจำหน่ายไปซึ่งทรัพย์สินของบริษัทจดทะเบียน แล้วแต่กรณี
ให้บริษัทปฏิบัติตามหลักเกณฑ์ และวิธีการตามที่ประกาศดังกล่าวกำหนดไว้ในเรื่องนั้น ๆ ด้วย

(2) คณะกรรมการ ปตท.สผ. มีจำนวนทั้งสิ้น 15 คน
    โดยมีรายละเอียดของกรรมการปัจจุบันและกรรมการที่พ้นจากตำแหน่งระหว่างปี
    ดังข้อมูลในหน้าที่ 45,46 และ 97

(3) จำนวนหุ้น ปตท.สผ. ที่เพิ่มขึ้น/ลดลงและจำนวนการเข้าร่วมการประชุม
    คณะกรรมการของคณะกรรมการ ปตท.สผ. ในปี 2546 มีดังนี้

[TABLE]

$ ค่าตอบแทนรายเดือน ค่าเบี้ยประชุม และโบนัสกรรมการประจำปี 2546 (จ่ายในปี 2547)

* เข้ารับตำแหน่งเมื่อ 6 ตุลาคม 2546

# ลาออกจากตำแหน่งเมื่อ 9 สิงหาคม 2546

(4) คณะกรรมการตรวจสอบ มีหน้าที่และความรับผิดชอบดังนี้

(ก) สอบทานให้ ปตท.สผ. มีรายงานทางการเงินอย่างถูกต้องและเพียงพอ โดยมีผู้สอบบัญชี
เข้าร่วมประชุมด้วยทุกไตรมาส

(ข) สอบทานให้ ปตท.สผ. ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของ ปตท.สผ.

(ค) พิจารณาการเปิดเผยข้อมูลของ ปตท.สผ. กรณีที่เกิดรายการเกี่ยวโยงกัน
หรือรายการที่อาจจะมีความขัดแย้งทางผลประโยชน์ให้มีความถูกต้อง และครบถ้วน

(ง) สอบทานให้ ปตท.สผ. มีระบบการควบคุมภายใน และระบบการตรวจสอบภายในที่เหมาะสม
และมีประสิทธิผล รวมทั้งมีหน้าที่สอบทานรายงานผลการตรวจสอบ แนวทางการตรวจสอบ
และประเมินผลการตรวจสอบการดำเนินงานด้านต่าง ๆ ของ ปตท.สผ. ตามวิธีการ
และมาตรฐานที่ยอมรับโดยทั่วไป และประสานงานกับผู้สอบบัญชี

(จ) พิจารณา คัดเลือก และเสนอแต่งตั้งผู้สอบบัญชีของ ปตท.สผ. รวมทั้งการพิจารณาเสนอ
ค่าตอบแทน

  (ฉ) พิจารณาความเสี่ยงที่สำคัญของ ปตท.สผ. และเสนอแนะวิธีป้องกันเพื่อลดความเสี่ยงนั้น

(ช) ให้ความเห็นชอบการแต่งตั้ง โยกย้าย และการพิจารณาความดีความชอบ
หรือการลงโทษหัวหน้าหน่วยงานเกี่ยวกับการตรวจสอบ

(ซ) ให้ความเห็นชอบแผนงานการตรวจสอบของหน่วยงานเกี่ยวกับการตรวจสอบ

(ฌ) พิจารณากลั่นกรองงบประมาณ และอัตรากำลังของหน่วยงานเกี่ยวกับการตรวจสอบ

(ญ) พิจารณาประเมินผลการกำกับดูแลกิจการของคณะกรรมการตรวจสอบ
และจัดทำเป็นรายงานเปิดเผยไว้ในรายงานประจำปีของ ปตท.สผ.

(ฎ) ประธานกรรมการตรวจสอบ หรือกรรมการตรวจสอบต้องเข้าร่วมประชุมผู้ถือหุ้นของ ปตท.สผ.
เพื่อชี้แจงในเรื่องที่เกี่ยวกับคณะกรรมการตรวจสอบ หรือการแต่งตั้งผู้สอบบัญชีด้วย

(ฏ) พิจารณาทบทวนเพื่อปรับปรุงกฎบัตรคณะกรรมการตรวจสอบเป็นประจำทุกปี

(ฑ) ปฏิบัติการอื่นใดตามที่คณะกรรมการมอบหมาย
รวมทั้งการแต่งตั้งหัวหน้าหน่วยงานเกี่ยวกับการตรวจสอบหรือเกี่ยวกับเลขานุการบริษัทเป็นเลขานุการของคณะกรรมการตรวจสอบ

คณะกรรมการตรวจสอบมีจำนวนทั้งสิ้น 3 คน ได้แก่

-   นายวุฒิพันธุ์ วิชัยรัตน์ เป็นประธานกรรมการตรวจสอบ

-   พลเอกเลิศรัตน์ รัตนวานิช เป็นกรรมการตรวจสอบ

-   นายจุลสิงห์ วสันตสิงห์ เป็นกรรมการตรวจสอบ

(5) คณะกรรมการกำหนดค่าตอบแทน มีหน้าที่และความรับผิดชอบ ดังนี้

  (ก) พิจารณาแนวทางการกำหนดค่าตอบแทนให้แก่คณะกรรมการ คณะอนุกรรมการ
  กรรมการผู้จัดการใหญ่ และโครงสร้างค่าตอบแทนผู้บริหารระดับสูง
  โดยกำหนดหลักเกณฑ์หรือวิธีการกำหนดค่าตอบแทน ที่เป็นธรรมสมเหตุสมผล
  และเสนอที่ประชุมผู้ถือหุ้นสำหรับค่าตอบแทนของคณะกรรมการ และคณะอนุกรรมการ
  สำหรับค่าตอบแทนของกรรมการผู้จัดการใหญ่ และโครงสร้างค่าตอบแทนของผู้บริหารระดับสูง
  จะนำเสนอที่ประชุมคณะกรรมการเพื่อพิจารณาอนุมัติต่อไป

  (ข) พิจารณาทบทวนอัตราค่าตอบแทนของคณะกรรมการ คณะอนุกรรมการ กรรมการผู้จัดการใหญ่
  และโครงสร้างค่าตอบแทนของผู้บริหารระดับสูง
  โดยพิจารณาเทียบเคียงกับแนวทางที่ปฏิบัติในอุตสาหกรรมและบริษัทจดทะเบียนชั้นนำในตลาดหลักทรัพย์แห่งประเทศไทย
  ขอบเขตหน้าที่ความรับผิดชอบ และเชื่อมโยงกับผลปฏิบัติงานของบริษัท

  (ค)
  ประเมินผลการปฏิบัติงานของคณะกรรมการกำหนดค่าตอบแทนในปีที่ผ่านมาอย่างน้อยปีละหนึ่งครั้ง

(4) ปฏิบัติการอื่นใดตามที่คณะกรรมการมอบหมาย

คณะกรรมการกำหนดค่าตอบแทนมีจำนวนทั้งสิ้น 3 คน ได้แก่

-   นายประสิทธิ์ โฆวิไลกูล เป็นประธานกรรมการกำหนดค่าตอบแทน

-   นายประเสริฐ บุญสัมพันธ์ เป็นกรรมการกำหนดค่าตอบแทน

-   นายอนุชา สิหนาทกถากุล เป็นกรรมการกำหนดค่าตอบแทน

(6) คณะกรรมการสรรหา มีหน้าที่และความรับผิดชอบ ดังนี้

(ก) กำหนดวิธีการสรรหากรรมการหรือกรรมการผู้จัดการใหญ่อย่างมีหลักเกณฑ์ และโปร่งใส

(ข) คัดเลือกและสรรหาบุคคลที่สมควรได้รับการเสนอชื่อเป็นกรรมการหรือกรรมการผู้จัดการใหญ่
ในกรณีที่ตำแหน่งว่างลง เพื่อเสนอที่ประชุมผู้ถือหุ้น หรือที่ประชุมคณะกรรมการบริษัท (แล้วแต่กรณี)

(ค)
จัดเตรียมบัญชีรายชื่อผู้ที่สมควรได้รับการเสนอชื่อเป็นกรรมการหรือกรรมการผู้จัดการใหญ่ไว้ล่วงหน้า
และ/หรือในกรณีที่มีตำแหน่งว่างลง

(ง) ปฏิบัติการอื่นใดตามที่คณะกรรมการมอบหมาย
อันเกี่ยวเนื่องกับการสรรหากรรมการและกรรมการผู้จัดการใหญ่

คณะกรรมการสรรหามีจำนวนทั้งสิ้น 3 คน ได้แก่

-   นายจุลสิงห์ วสันตสิงห์ เป็นประธานกรรมการสรรหา

-   นายประเสริฐ บุญสัมพันธ์ เป็นกรรมการสรรหา

-   นายอนุชา สิหนาทกถากุล เป็นกรรมการสรรหา

(7) คณะกรรมการบริหารเงินสด มีหน้าที่ดูแลการบริหารเงินสดคงเหลือของ ปตท.สผ.
และให้รายงานต่อคณะกรรมการบริษัทเป็นระยะ  

คณะกรรมการบริหารเงินสดมีจำนวนทั้งสิ้น 3 คน ได้แก่

- นายพิชัย ชุณหวชิร กรรมการ

- นายอนุชา สิหนาทกถากุล กรรมการ

- นายมารุต มฤคทัต กรรมการ*

(* เข้ารับตำแหน่งแทน นายจิตรพงษ์ กว้างสุขสถิตย์ ตั้งแต่ 6 ตุลาคม 2546)

11.1.2 ผู้จัดการอาวุโสสำนักเลขานุการบริษัท คือ นายธีรศักดิ์ ตันเจริญลาภ

3.  ผู้บริหาร รายละเอียดของผู้ดำรงตำแหน่งผู้บริหารในปัจจุบันดังข้อมูลในหน้าที่ 106

11.2 การสรรหากรรมการและผู้บริหาร

11.2.1 การสรรหากรรมการและกรรมการผู้จัดการใหญ่

เมื่อตำแหน่งกรรมการ ปตท.สผ. ว่างลง คณะกรรมการสรรหามีหน้าที่คัดเลือก สรรหา
บุคคลที่สมควรได้รับการเสนอชื่อเป็นกรรมการหรือกรรมการผู้จัดการใหญ่ โดยขอรับข้อคิดเห็นจาก
ปตท. ในฐานะผู้ถือหุ้นใหญ่เพื่อประกอบการพิจารณา ก่อนนำเสนอให้คณะกรรมการ
หรือที่ประชุมผู้ถือหุ้น แล้วแต่กรณี พิจารณาเลือกตั้งต่อไป ทั้งนี้ ในการประชุมผู้ถือหุ้น
ใช้มติเสียงข้างมากของผู้ถือหุ้นทุกรายที่มาประชุมและมีสิทธิออกเสียงลงคะแนน
ซึ่งรวมถึงผู้ถือหุ้นรายย่อยด้วย และในการประชุมคณะกรรมการ ปตท.สผ.
ใช้มติสามในสี่ของจำนวนกรรมการที่ยังเหลืออยู่

2.  การสรรหาผู้บริหาร

กรรมการผู้จัดการใหญ่ได้รับมอบอำนาจให้เป็นผู้พิจารณาบรรจุและแต่งตั้งบุคคลที่มีความรู้
ความสามารถ และประสบการณ์ในธุรกิจของ ปตท.สผ.
ได้โดยดำเนินการคัดเลือกตามระเบียบเกี่ยวกับการบริหารทรัพยากรบุคคล และรายงานให้
คณะกรรมการ ปตท.สผ. ทราบ ซึ่งในกรณีบรรจุจากภายนอก
จะต้องผ่านการสัมภาษณ์โดยคณะกรรมการสัมภาษณ์ด้วย ทั้งนี้
การแต่งตั้งหัวหน้าหน่วยงานเกี่ยวกับการตรวจสอบ
จะต้องได้รับความเห็นชอบจากคณะกรรมการตรวจสอบก่อน

11.3 ค่าตอบแทนผู้บริหาร

  11.3.1 ค่าตอบแทนของกรรมการ

+-----------------+---------+---------------+---------+----------------+
| ค่าตอบแทน        | ปี 2545  |               | ปี 2546  |                |
|                 |         |               | ⁽³⁾     |                |
+-----------------+---------+---------------+---------+----------------+
|                 | จ       | จำนวนเงินรวม   | จ       | จำนวนเงินรวม    |
|                 | ำนวนราย | (บาท)         | ำนวนราย | (บาท)          |
+-----------------+---------+---------------+---------+----------------+
| เบี้ยประชุม        | 16      | 5,337,382     | 16      | 7,261,774      |
+-----------------+---------+---------------+---------+----------------+
| โบนัส            |         | 8,973,039 ⁽¹⁾ |         | 12,204,691⁽²⁾  |
+-----------------+---------+---------------+---------+----------------+
| ค่าตอบแทนอื่นๆ *   |         | -             |         |                |
+-----------------+---------+---------------+---------+----------------+
| รวม             |         | 14,310,421    |         | 19,466,465     |
+-----------------+---------+---------------+---------+----------------+

(1) ในจำนวนนี้รวมโบนัสปี 2544 จำนวน 496,247

(2) ในจำนวนนี้รวมโบนัสปี 2545 จำนวน 826,517

(3) มีรายละเอียดแยกเป็นรายบุคคลในหน้า 48

  11.3.2 ค่าตอบแทนของผู้บริหารระดับสูง

+--------------+---------+----------------+---------+-----------------+
|              | ปี 2545  |                | ปี 2546  |                 |
+--------------+---------+----------------+---------+-----------------+
|              | จ       | จำนวนเงินรวม    | จ       | จำนวนเงินรวม     |
|              | ำนวนราย | (บาท)          | ำนวนราย | (บาท)           |
+--------------+---------+----------------+---------+-----------------+
| เงินเดือน      | 10      | 32,010,330     | 12      | 38,499,452.34   |
+--------------+---------+----------------+---------+-----------------+
| โบนัส         |         | 11,259,750     |         | 15,242,450.00   |
+--------------+---------+----------------+---------+-----------------+
| ค่าตอบแทนอื่นๆ* |         | 4,569,506      |         | 5,554,297.77    |
+--------------+---------+----------------+---------+-----------------+
| รวม          |         | 47,839,586     |         | 59,296,200.11   |
+--------------+---------+----------------+---------+-----------------+

  * กองทุนสำรองเลี้ยงชีพ

  โปรดดูการถือใบสำคัญแสดงสิทธิในโครงการ ESOP ปี 2546 ในหน้า.......

ปตท.สผ. ได้ขอโอนใบสำคัญแสดงสิทธิในการซื้อหุ้นสามัญของบริษัทที่กรรมการได้รับในปี 2545
เฉพาะรายที่เป็นข้าราชการ จำนวน 6 คน ให้กับกระทรวงการคลัง และในปี 2546
ไม่ได้มีการจัดสรรใบสำคัญแสงสิทธิในการซื้อหุ้นสามัญของบริษัทให้กับกรรมการเพิ่มเติม
มีเฉพาะที่จัดสรรให้กับผู้บริหาร และพนักงาน โดยความเห็นชอบจาก ที่ประชุมสามัญผู้ถือหุ้นประจำปี
2546 โดยได้อนุมัติให้ออกและเสนอขายใบสำคัญแสดงสิทธิให้แก่ผู้บริหาร และพนักงานสำหรับในปี
2546 จำนวน 2,000,000 หน่วย คิดเป็นร้อยละ 0.31 ของทุนชำระแล้วของบริษัทฯ
เพื่อตอบแทนผู้บริหาร และพนักงานตามระดับความรับผิดชอบและผลของการทำงานที่มีต่อองค์กร
ราคาการใช้สิทธิเท่ากับ 117 บาท
ซึ่งเป็นราคาตลาดคำนวณจากค่าเฉลี่ยของราคาปิดของหุ้นของบริษัท 20
วันทำการก่อนกำหนดวันออกและเสนอขายใบสำคัญแสดงสิทธิ ทั้งนี้กรรมการที่ไม่ได้เป็นข้าราชการ
และผู้บริหารบางท่านได้ใช้สิทธิในการแปลงใบสำคัญแสดงสิทธิฯ
เป็นหุ้นสามัญสำหรับใบสำคัญแสดงสิทธิฯ ที่ได้จัดสรรในปี 2545 ในราคาการใช้สิทธิที่ 111
บาทต่อหุ้นด้วย

 

ผู้บริหารที่ถือหุ้นของบริษัทฯ

Management holding shares in the Company

+-------------------------+---------+--------+---+-----------+---+-----------+
| รายชื่อผู้บริหาร             | จำนวนหุ้น |        | ผ |           | จ |           |
|                         | ณ 31    |        | ล |           | ำ |           |
| Name List               | ธันวาคม  |        | ต |           | น |           |
|                         |         |        | ่า |           | ว |           |
|                         | Number  |        | ง |           | น |           |
|                         | of      |        | ข |           | ใ |           |
|                         | Shares  |        | อ |           | บ |           |
|                         | as of   |        | ง |           | ส |           |
|                         | 31      |        | จ |           | ำ |           |
|                         | D       |        | ำ |           | ค |           |
|                         | ecember |        | น |           | ัญ |           |
|                         |         |        | ว |           | แ |           |
|                         |         |        | น |           | ส |           |
|                         |         |        | ห |           | ด |           |
|                         |         |        | ุ้น |           | ง |           |
|                         |         |        |   |           | ส |           |
|                         |         |        | D |           | ิท |           |
|                         |         |        | i |           | ธ |           |
|                         |         |        | f |           | ิฯ |           |
|                         |         |        | f |           |   |           |
|                         |         |        | e |           | N |           |
|                         |         |        | r |           | u |           |
|                         |         |        | e |           | m |           |
|                         |         |        | n |           | b |           |
|                         |         |        | t |           | e |           |
|                         |         |        | i |           | r |           |
|                         |         |        | a |           | o |           |
|                         |         |        | t |           | f |           |
|                         |         |        | i |           |   |           |
|                         |         |        | o |           | P |           |
|                         |         |        | n |           | T |           |
|                         |         |        | o |           | T |           |
|                         |         |        | f |           | E |           |
|                         |         |        | N |           | P |           |
|                         |         |        | u |           | W |           |
|                         |         |        | m |           | a |           |
|                         |         |        | b |           | r |           |
|                         |         |        | e |           | r |           |
|                         |         |        | r |           | a |           |
|                         |         |        | o |           | n |           |
|                         |         |        | f |           | t |           |
|                         |         |        | s |           | s |           |
|                         |         |        | h |           |   |           |
|                         |         |        | a |           |   |           |
|                         |         |        | r |           |   |           |
|                         |         |        | e |           |   |           |
|                         |         |        | s |           |   |           |
+-------------------------+---------+--------+---+-----------+---+-----------+
|                         | 25      | 254    |   |           |   |           |
|                         | 45/2002 | 6/2003 |   |           |   |           |
+-------------------------+---------+--------+---+-----------+---+-----------+
| 1. นายมารุต มฤคทัต        | 2,000   | 5,500  |   | 3,500     |   | 40,500    |
|                         |         |        |   |           |   |           |
| Mr. Maroot Mrigadat     |         |        |   |           |   |           |
+-------------------------+---------+--------+---+-----------+---+-----------+
| 2. นายเทวินทร์ วงศ์วานิช    | 4,700   | 10,900 |   | 6,200     |   | 40,500    |
|                         |         |        |   |           |   |           |
| Mr. Tevin Vongvanich    |         |        |   |           |   |           |
+-------------------------+---------+--------+---+-----------+---+-----------+
| 3. นายสุวิทย์ ปิตรชาต       | 6,000   | 9,000  |   | 3,000     |   | 36,900    |
|                         |         |        |   |           |   |           |
| Mr. Suwit Pitrchart     |         |        |   |           |   |           |
+-------------------------+---------+--------+---+-----------+---+-----------+
| 4. นายสมเกียรติ จันทร์มหา   | 4,000   | 8,300  |   | 4,300     |   | 31,900    |
|                         |         |        |   |           |   |           |
| Mr. Somkiet Janmaha     |         |        |   |           |   |           |
+-------------------------+---------+--------+---+-----------+---+-----------+
| 5. นายอัษฎากร ลิ้มปิติ       | 12,000  | 18,300 |   | 6,300     |   | 31,900    |
|                         |         |        |   |           |   |           |
| Mr. Asdakorn Limpiti    |         |        |   |           |   |           |
+-------------------------+---------+--------+---+-----------+---+-----------+
| 6. นายเผ่าเผด็จ วรบุตร     | -       | -      |   | -         |   | 36,200    |
|                         |         |        |   |           |   |           |
| Mr. Poawpadet Vorabutr  |         |        |   |           |   |           |
+-------------------------+---------+--------+---+-----------+---+-----------+
| 7. นายชัชวาล เอี่ยมศิริ      | -       | -      |   | -         |   | 31,900    |
|                         |         |        |   |           |   |           |
| Mr. Chatchawal Eimsiri  |         |        |   |           |   |           |
+-------------------------+---------+--------+---+-----------+---+-----------+
| 8. นายสมพร ว่องวุฒิพรชัย    | 6,600   | 10,900 |   | 4,300     |   | 31,900    |
|                         |         |        |   |           |   |           |
| Mr.Somporn              |         |        |   |           |   |           |
| Vongvuthipornchai       |         |        |   |           |   |           |
+-------------------------+---------+--------+---+-----------+---+-----------+
| 9. นายนิพิฐ อิศรางกูร ณ     | 400     | 4,700  |   | 4,300     |   | 31,900    |
| อยุธยา                   |         |        |   |           |   |           |
|                         |         |        |   |           |   |           |
| Mr. Nipit Isarankura    |         |        |   |           |   |           |
+-------------------------+---------+--------+---+-----------+---+-----------+
| 10. นายปฤษดาพันธ์ พจนปรีชา | -       | 43,400 |   | 43,400    |   | 24,200    |
|                         |         |        |   |           |   |           |
| Mr. Prisdapunt          |         |        |   |           |   |           |
| Pojanapreecha           |         |        |   |           |   |           |
+-------------------------+---------+--------+---+-----------+---+-----------+
| 11. นายศุภมาศ ประจักษ์เวช  | -       | 3,400  |   | 3,400     |   | 10,600    |
|                         |         |        |   |           |   |           |
| Mr. Suppamas Prachakvej |         |        |   |           |   |           |
+-------------------------+---------+--------+---+-----------+---+-----------+
| 12. นายอนุตรา บุนนาค      | -       | 1,100  |   | 1,100     |   | 11,500    |
|                         |         |        |   |           |   |           |
| Mr. Anutra Bunnag       |         |        |   |           |   |           |
+-------------------------+---------+--------+---+-----------+---+-----------+
| 13. นางนันทิยา สถิรกุล      | 3,000   | 4,100  |   | 1,100     |   | 8,000     |
|                         |         |        |   |           |   |           |
| Mrs. Nuntiya Sathirakul |         |        |   |           |   |           |
+-------------------------+---------+--------+---+-----------+---+-----------+

11.4 การกำกับดูแลกิจการ

 11.4.1 นโยบาย จริยธรรม ภาวะผู้นำ 

คณะกรรมการ ปตท.สผ. ได้ตระหนักถึงความสำคัญของการกำกับดูแลกิจการที่ดี
โดยได้กำหนดให้มีหลักการกำกับดูแลกิจการที่ดีเป็นลายลักษณ์อักษรตั้งแต่ปี 2544
และได้มีการทบทวนอยู่เป็นประจำ โดยได้เปิดเผยไว้ใน website
ของบริษัทซึ่งผู้ถือหุ้นสามารถเข้าถึงได้ จริยธรรมการดำเนินธุรกิจของ ปตท.สผ.
อยู่ที่การยึดหลักการกำกับดูแลกิจการทั้ง 6 ประการที่ได้กำหนดไว้ในการดำเนินธุรกิจ อันได้แก่
ความสามารถชี้แจงอย่างมีเหตุผล (Accountability) ความรับผิดชอบในการปฏิบัติหน้าที่
(Responsibility) ความเป็นธรรมและซื่อสัตย์ (Fairness and Integrity)
การดำเนินงานที่โปร่งใส (Transparency)
และการสร้างคุณค่าระยะยาวแก่ผู้มีผลประโยชน์ร่วมกัน (Creation of long-term value to
all stakeholders) รวมถึงการส่งเสริมการปฏิบัติที่เป็นเลิศ (Promotion of best
practices)

ในปี 2546 ปตท.สผ.
ได้เน้นในภาคปฏิบัติในด้านการกำกับดูแลกิจการที่ดีให้มีความเข้มข้นขึ้นในระดับของพนักงานด้วยการสร้างความเข้าใจในเรื่องหลักการกำกับดูแลกิจการของ
ปตท.สผ. ซึ่งก่อนหน้านี้ ปตท.สผ.
ได้เน้นความสำคัญในการสร้างความเข้าใจและการปฏิบัติในระดับกรรมการและผู้บริหาร ปตท.สผ.
จึงได้กำหนดให้ช่วงเวลาตั้งแต่ มิถุนายน 2546 ถึง มิถุนายน 2548
เป็นระยะของการรณรงค์การกำกับดูแลกิจการที่ดี เป็นเวลา 2 ปี
เพื่อสร้างความเข้าใจที่ถูกต้องไปถึงระดับพนักงาน ให้เห็นประโยชน์ที่แท้จริงต่อธุรกิจของบริษัทฯ
ซึ่งมีผลต่อพนักงานในฐานะผู้มีส่วนได้ส่วนเสียกลุ่มหนึ่งด้วย
รวมไปถึงการเข้าใจบทบาทของพนักงานที่จะมีผลต่อกลุ่มผู้มีส่วนได้ส่วนเสียกลุ่มอื่นๆ
เพื่อให้การดำเนินธุรกิจของบริษัทฯ มีความมั่นคงยั่งยืนในระยะยาว บริษัทฯ ได้จัดให้มีกิจกรรมต่างๆ
อย่างต่อเนื่องทั้งการจัดนิทรรศการเกี่ยวกับหลักการกำกับดูแลกิจการทั้ง 6 ประการของ ปตท.สผ.
การสร้างความเข้าใจโดยการเข้าไปพูดคุยกับพนักงานเป็นกลุ่มๆ ในแต่ละสายงาน
การนำเรื่องการกำกับดูแลกิจการไปแนะนำให้กับพนักงานใหม่ในทุกระดับและให้ทุกคนต้องลงนามในหนังสือหลักการกำกับดูแลกิจการของ
ปตท.สผ. เพื่อยึดถือปฏิบัติในการดำเนินงานด้วย
มีการเปิดช่องทางให้กับผู้มีส่วนได้ส่วนเสียได้แจ้งในเรื่องการกำกับดูแลกิจการที่ดี โดยจัดให้มี
Hotlines นอกจากนี้ยังได้จัดให้มีสื่อต่างๆ ภายใน เช่น CG Website CG WebBoard
ตลอดจนการจัดทำ VDO
เพื่อสร้างความเข้าใจและกระตุ้นให้พนักงานได้ซึมซับในเรื่องของการกำกับดูแลกิจการที่ดี
และที่สำคัญยิ่ง ใน 2546 ปตท.สผ.
ยังได้นำดัชนีวัดผลด้านการกำกับดูแลกิจการที่ดีในระดับของพนักงานมาเชื่อมโยงกับการประเมินค่าตอบแทนในรูปของเงินรางวัลประจำปีด้วยเป็นครั้งแรก

ในระดับของคณะกรรมการ
และผู้บริหารยังคงมีบทบาทสำคัญในการเป็นผู้นำในด้านการกำกับดูแลกิจการ
ด้วยตระหนักถึงความรับผิดชอบที่มีต่อผู้ถือหุ้น
ต้องกำกับดูแลให้การบริหารเป็นไปตามเป้าหมายและกลยุทธแนวทางที่ได้กำหนดขึ้นอย่างมีประสิทธภาพเพื่อประโยชน์สูงสุดแก่ผู้มีส่วนได้ส่วนเสียทุกฝ่าย
ไม่ว่าจะเป็น ผู้ถือหุ้น รัฐบาล เจ้าหนี้ ผู้ค้า/ผู้ขาย ผู้ร่วมทุน พนักงานตลอดจนสังคม และสิ่งแวดล้อม

คณะกรรมการ ปตท.สผ. เป็นผู้ที่มีความรู้ความสามารถ มีศักยภาพ และได้ผ่านการ อบรมหลักสูตร
DCP ของ IOD แล้ว จำนวน 8 ท่าน และในระหว่างปี 2546 กรรมการยังได้เข้ารับการอบรม
หลักสูตรต่างๆ ของ IOD เพิ่มเติมอีกด้วย ดังรายละเอียดของผู้บริหารในหน้าที่

คณะกรรมการ และคณะกรรมการเฉพาะเรื่อง (คณะอนุกรรมการ) ได้ประเมินผลการปฏิบัติงานในปี
2546
โดยใช้หลักเกณฑ์และเครื่องชี้วัดที่เป็นรูปธรรมและมีเหตุผลเพื่อเพิ่มประสิทธิผลของการดำเนินงานของคณะกรรมการ
ซึ่งคณะกรรมการได้ประเมินผลการปฏิบัติงานในภาพรวมเมื่อเปรียบเทียบกับลำดับความสำคัญต่อบริษัทแล้วอยู่ในเกณฑ์ที่ดี
และได้แถลงผลการปฏิบัติงานประจำปี 2546
ไว้ในสารของประธานและรายงานของคณะกรรมการตรวจสอบด้วยแล้ว

11.4.2 ระบบการควบคุมและตรวจสอบภายในองค์กร

ปตท.สผ. มีนโยบายจัดให้มีการควบคุมภายในที่มีประสิทธิภาพเพียงพอกับระดับความเสี่ยงที่ยอมรับได้
และเหมาะสมกับสภาวะแวดล้อมต่าง ๆ ของงานหรือกิจกรรมของหน่วยงานนั้น ๆ อยู่เสมอ
โดยให้ฝ่ายตรวจสอบทำหน้าที่ติดตามผลการควบคุมภายในเป็นระยะ ๆ
อย่างสม่ำเสมอเพื่อปรับปรุงให้มาตรการควบคุมต่าง ๆ มีความเหมาะสมกับสถานการณ์
สิ่งแวดล้อมต่าง ๆ และความเสี่ยงที่เปลี่ยนแปลง

คณะกรรมการ ปตท.สผ. ฝ่ายจัดการ
ตลอดจนพนักงานขององค์กรทุกระดับได้ร่วมกันกำหนดกระบวนการปฏิบัติงาน หรือวิธีการปฏิบัติงาน
เพื่อให้เกิดความมั่นใจอย่างสมเหตุสมผลว่า
หากได้มีการปฏิบัติตามแล้วจะทำให้สามารถบรรลุวัตถุประสงค์ได้ ดังนี้

1.  ด้านการดำเนินงาน (Operations) มีประสิทธิภาพและประสิทธิผลในการปฏิบัติงาน
    รวมถึงการใช้ทรัพยากรต่าง ๆ อย่างคุ้มค่าสมประโยชน์

2.  ด้านการรายงานทางการเงิน (Financial Reporting) มีความถูกต้อง เชื่อถือได้
    และทันเวลา

3.  ด้านการปฏิบัติตามนโยบาย กฎระเบียบของกิจการ และกฎหมาย (Compliance)
    มีการปฏิบัติตามอย่างถูกต้อง

ปตท.สผ. มีการจัดระบบการควบคุมภายใน โดยอ้างอิงมาตรฐานสากล (The Committee of
Sponsoring Organizations of the Treadway Commission, COSO)
ซึ่งเป็นไปตามหลักของการควบคุมภายในที่คณะกรรมการการตรวจเงินแผ่นดินกำหนด
โดยมีองค์ประกอบ 5 ประการ คือ

1. สภาพแวดล้อมการควบคุม (Control Environment)
สภาพแวดล้อมการควบคุมที่เหมาะสมขององค์กร
จะสร้างจิตสำนึกที่ดีในการควบคุมให้แก่บุคลากรสำหรับกิจกรรมต่าง ๆ
ในการทำงานอย่างมีความรู้ความสามารถ ด้วยความซื่อสัตย์ สุจริต และมีจรรยาบรรณ
สภาพแวดล้อมการควบคุมครอบคลุมถึงทิศทางและนโยบายหลัก ๆ
ในการดำเนินงานด้านธุรกิจและปฏิบัติการ ด้านการจัดการองค์กรและบุคลากร ด้านการเงิน
และด้านกระบวนการทำงาน ทั้งนี้บริษัทฯ
มีเจตนารมณ์ในการปฏิบัติงานโดยยึดหลักการกำกับดูแลกิจการที่ดี (Good Corporate
Governance) อย่างชัดเจน และได้จัดทำหลักการกำกับดูแลกิจการของ ปตท.สผ.
ดังที่กล่าวมาแล้วข้างต้น

2. การประเมินความเสี่ยง (Risk Assessment) ปตท.สผ.
ได้ทำการประเมินความเสี่ยงที่สำคัญ ๆ โดยแยกออกเป็น 2 ระดับคือ ระดับองค์กร
ซึ่งกำกับดูแลโดยผู้บริหารระดับสูง และระดับ
หน่วยงาน ซึ่งกำกับดูแลโดยผู้บริหารหรือผู้ที่ปฏิบัติหน้าที่ในหน่วยงานนั้น ๆ

3. กิจกรรมการควบคุม (Control Activities) เพื่อให้การดำเนินกิจการของ ปตท.สผ.
เป็นไปอย่างมีระบบและมีประสิทธิภาพสามารถแข่งขันและทัดเทียมกับคู่แข่งและบริษัทร่วมทุน
เพื่อป้องกัน และลดความเสี่ยงต่อความเสียหายในการดำเนิน ปตท.สผ.
ได้ดำเนินการภายใต้ระเบียบบริษัทฯ 4 ฉบับคือระเบียบการบริหารทรัพยากรบุคคล
ระเบียบการเงินและบัญชี ระเบียบการงบประมาณ และระเบียบ
การจัดหา

ปตท.สผ. ได้จัดทำเอกสารการมอบอำนาจและตัวอย่างลายมือชื่อ (Delegation of
Authorities & Signatures, DAS)
ซึ่งกรรมการผู้จัดการใหญ่ได้มีการกระจายอำนาจและมอบให้ผู้บริหารตามหน้าที่ความรับผิดชอบของหน่วยต่าง
ๆ อย่างชัดเจน ทั้งนี้เพื่อให้เกิดความคล่องตัวและชัดเจนในการ
ปฏิบัติงานสามารถสอบยันกันได้

4.  สารสนเทศและการสื่อสาร (Information & Communication) ปตท.สผ.
    ให้ความสำคัญต่อระบบสารสนเทศและการสื่อสาร
    โดยจัดให้มีระบบและช่องทางการสื่อสารทั้งภายในและนอกองค์กรอย่างมีประสิทธิภาพและประสิทธิผล
    ทางด้านการสื่อสารภายใน
    ปตท.สผ.ได้ให้ข้อมูลข่าวสารที่จำเป็นต่อการดำเนินงานที่เพียงพอและทันต่อเหตการณ์
    โดยบุคคลากรทุกคนสามารถได้รับข้อมูลข่าวสารผ่านระบบ Intranet
    และจัดให้มีการสื่อสารระหว่างผู้บริหารและผู้ปฏิบัติงาน
    เพื่อให้เกิดการประสานงานและสามารถปฏิบัติงานบรรลุตามเป้าหมายที่วางไว้
    ทางด้านการสื่อสารกับบุคคลหรือองค์กรภายนอกนั้น ปตท.สผ.
    มีระบบการติดต่อสื่อสารที่มีการให้ข้อมูลข่าวสารอย่างเพียงพอรวมทั้งจัดส่งรายงานการดำเนินงานให้สถาบันต่างๆ
    ตามกฎระเบียบที่ ปตท.สผ. ถือปฏิบัติ
    ตามกำหนดเวลาอย่างมีประสิทธิภาพเพื่อให้เกิดสัมพันธ์ภาพ และความเข้าใจที่ดีต่อธุรกิจ

ปตท. สผ.มีระบบควบคุมการรับส่งหรือนำข้อมูลเข้าสู่ระบบ
มีการแบ่งแยกงานและกำหนดผู้มีหน้าที่รับผิดชอบและอำนาจของบุคลากรและหน่วยงานที่เกี่ยวข้องกับสารสนเทศการสื่อสารอย่างชัดเจน
นอกจากนี้ ปตท.สผ. ได้กำหนดชั้นความลับของข้อมูลในทุกหน่วยงาน เพื่ออนุญาตให้เข้าถึง
ข้อมูลในระดับต่างๆ โดยผู้ที่ได้รับมอบหมายเท่านั้นที่มีสิทธิเข้าถึงแฟ้มข้อมูล หรือโปรแกรมต่างๆ ได้

5.  การติดตามและประเมินผล (Monitoring & Evaluation) ปตท.สผ.
    กำหนดให้มีการติดตามประเมินผลงานอย่างชัดเจน
    เช่นระดับพนักงานมีการประเมินผลปฏิบัติงานเป็นประจำ ปีละ ครั้ง
    ระดับสายงานและระดับฝ่าย มีการประเมินผลและรายงานผลการปฏิบัติงานทุก ๆ ไตรมาส
    รวมถึงรายงานผลประกอบการประจำปี การรายงานจัดทำเป็นขั้นตอนคือ
    รายงานต่อฝ่ายจัดการ รายงานคณะกรรมการบริษัทฯ รายงานตลาดหลักทรัพย์ฯ และผู้ถือหุ้น
    นอกจากนี้ยังมีฝ่ายตรวจสอบของ ปตท.สผ. เป็นหน่วยติดตามและประเมินผล
    ซึ่งรายงานตรงต่อคณะกรรมการตรวจสอบอีกด้วย

 11.4.3 การบริหารความเสี่ยง

การบริหารความเสี่ยงคือความเข้าใจถึงสาเหตุการเปลี่ยนแปลงที่มีผลต่อธุรกิจที่จะทำให้องค์กรไม่บรรลุตามวัตถุประสงค์ที่ต้องการ
และกำหนดมาตรการในการบริหารจัดการอย่างเหมาะสมและเพียงพอต่อการเปลี่ยนแปลงเหล่านั้น

นโยบายการบริหารความเสี่ยงของ ปตท.สผ . มีหลักการกำหนดว่า
หากมีความเสี่ยงใดที่จะเป็นอุปสรรค
ต่อการดำเนินธุรกิจไม่ให้บรรลุตามเป้าหมายตามแผนที่กำหนดแล้ว ปตท.สผ จะมี
มาตรการในการบริหารจัดการกับความเสี่ยงเหล่านี้อย่างเป็นระบบและมีประสิทธิภาพ
โดยส่งเสริมและกระตุ้นให้ทุกคนสร้างวัฒนธรรมการทำงานที่ตระหนักถึงความสำคัญของความเสี่ยง
ทำความเข้าใจสาเหตุของความเสี่ยง และดำเนินการแก้ไข อาทิเช่น
การปรับปรุงขั้นตอนในการดำเนินงาน และการใช้ทรัพยากรอย่างเหมาะสม
เพื่อวัตถุประสงค์ในการป้องกันและลดความสูญเสียที่อาจจะเกิดขึ้น และในทางกลับกัน
การดำเนินการอย่างเป็นระบบดังกล่าวข้างต้นจะส่งผลให้ ปตท.สผ.สามารถ
ได้รับประโยชน์จากโอกาสทางธุรกิจใหม่ ๆ ที่จะสร้างคุณค่าเพิ่มแก่องค์กรด้วย

ปตท.สผ. ได้พัฒนาระบบการบริหารจัดการความเสี่ยง 5 ขั้นตอน ได้แก่ การกำหนดวัตถุประสงค์
(Set Objective) การบ่งชี้ (Identification) การประเมิน (Assessment) การจัดการ
(Mitigation) และการกำกับดูแลและติดตามผล (Monitoring) ทั้งนี้เพื่อจัดการความเสี่ยงใน
2 ระดับ คือระดับองค์กร ซึ่งกำกับดูแลโดยผู้บริหารระดับสูง และระดับหน่วยงาน
ซึ่งกำกับดูแลโดยผู้รับผิดชอบของหน่วยงานนั้น ๆ

ในปี 2546 ปตท.สผ. จัดให้มีคณะกรรมการบริหารความเสี่ยง อันประกอบด้วยผู้บริหารระดับสูงของ
ปตท.สผ. และฝ่ายพัฒนาองค์กร และมีหน้าที่ความรับผิดชอบดังนี้

1. กำหนดนโยบายและกรอบการดำเนินงานการบริหารความเสี่ยง (Risk Management
Framework)

2. ดำเนินการและสนับสนุนการบริหารความเสี่ยงให้ประสบความสำเร็จทั่วทั้งองค์กร
โดยมุ่งเน้นการเพิ่ม Risk Awareness และการใช้ทรัพยากรและกระบวนการอย่างเหมาะสม

3. กำกับดูแลความเสี่ยงและมาตรการในการจัดการความเสี่ยงเหล่านั้น

ทางด้านกลไกการดำเนินงานนั้น ในปี 2546 คณะกรรมการบริหารความเสี่ยงมีการประชุม 6
ครั้งเพื่อกำหนดนโยบายและกรอบการดำเนินงานการบริหารความเสี่ยง
ตลอดจนติดตามการดำเนินงานในรายละเอียดเพื่อให้ความมั่นใจว่าระบบดังกล่าวมีการปฏิบัติอย่างมีประสิทธิภาพโดยมีการรายงานต่อคณะกรรมการบริษัทเป็นระยะๆ
โดยมีกิจกรรมที่มีประเด็นสำคัญในปี 2546
ที่ผ่านความเห็นชอบจากคณะกรรมการบริหารความเสี่ยงแล้ว มีรายละเอียดดังต่อไปนี้

-   จัดทำแผนการบริหารและจัดการความเสี่ยงในระดับองค์กร

-   จัดทำแผนการบริหารความเสี่ยงในระดับปฏิบัติงาน จำนวน 6 หน่วยงาน

-   กำลังดำเนินการจัดทำสัญญาณเตือนภัยล่วงหน้าเพื่อให้ฝ่ายจัดการสามารถที่จะรับรู้ถึงความเปลี่ยนแปลงที่เกิดขึ้นล่วงหน้าและพยายามหามาตรการป้องกันก่อนที่จะกลายเป็นความเสี่ยงที่มีผลกระทบต่อองค์กร
    ปรับปรุงคู่มือระบบบริหารความเสี่ยงให้เหมาะสมกับสถานการณ์ที่เปลี่ยนแปลง

 11.4.4 การถ่วงดุล การรวมหรือแยกตำแหน่ง

คณะกรรมการบริษัทฯ มีจำนวน 15 คน โดยมีกรรมการที่เป็นผู้บริหาร 1 คน
คือกรรมการผู้จัดการใหญ่ ทั้งนี้ ปตท.สผ. ได้กำหนดสัดส่วนของคณะกรรมการ ให้มีองค์ประกอบ 4
ประเภท คือประกอบด้วย กรรมการที่เป็นอิสระ กรรมการที่มีส่วนได้เสีย
กรรมการบุคคลภายนอกจากภาคเอกชนที่มีความรู้ความสามารถ และอธิบดีกรมเชื้อเพลิงธรรมชาติ
กระทรวงพลังงาน
โดยองค์ประกอบของคณะกรรมการจะเป็นผู้ที่มีความรู้ความสามารถในด้านธุรกิจปิโตรเลียม
ด้านกฎหมาย ด้านการเงิน และด้านเทคนิค คณะกรรมการ ปตท.สผ.
ทุกคนมีความเป็นอิสระอย่างเต็มที่ในการแสดงความคิดเห็นต่อการดำเนินงานภายใต้นโยบายที่กำหนดไว้ในแต่ละปี
ปัจจุบันมีกรรมการที่เป็นอิสระอัตรารวม 1 ใน 3 ของจำนวนกรรมการทั้งหมด
ในการประชุมคณะกรรมการ ปตท.สผ. แต่ละครั้ง และตลอดระยะเวลาที่ทำหน้าที่
กรรมการไม่ได้ถูกครอบงำหรือถูกจำกัดบทบาทประการหนึ่งประการใด ทั้งนี้ทุกคนได้ทำหน้าที่ดูแล
และปกป้องผลประโยชน์ของ ปตท.สผ. ผู้ถือหุ้นทุกราย และผู้มีส่วนได้เสียอื่นเป็นอย่างดีในปี 2546

ปตท.สผ. มีประธานกรรมการ และกรรมการผู้จัดการใหญ่ที่เป็นบุคคลต่างกัน
ประธานกรรมการเป็นผู้นำ
และมีส่วนสำคัญในการตัดสินใจเรื่องนโยบายของบริษัทซึ่งเป็นผลมาจากการประชุมคณะกรรมการบริษัทฯ
ที่ได้พิจารณาและกำหนดเป้าหมายทางธุรกิจร่วมกับฝ่ายจัดการ
และเป็นผู้ควบคุมการประชุมคณะกรรมการ ปตท.สผ. ให้มีประสิทธิภาพ และประสิทธิผล
โดยการสนับสนุน ผลักดันให้กรรมการทุกคนมีส่วนร่วมในการประชุม เช่น การตั้งคำถามลึก ๆ
เป็นต้น พบปะหารือ ช่วยเหลือแนะนำ สอดส่องดูแล
และสนับสนุนการดำเนินธุรกิจของฝ่ายจัดการผ่านทางกรรมการผู้จัดการใหญ่อยู่อย่างสม่ำเสมอ
แต่จะไม่เข้าไปก้าวก่ายในงานประจำ หรือ ธุรกิจประจำวันที่ฝ่ายจัดการมีหน้าที่เป็นผู้รับผิดชอบดูแล
และมีกรรมการผู้จัดการใหญ่เป็นหัวหน้าของฝ่ายจัดการ
คณะกรรมการได้มอบอำนาจให้กรรมการผู้จัดการใหญ่
หรือผู้รักษาการแทนหรือผู้รับมอบอำนาจเท่านั้นเป็นผู้ที่มีอำนาจลงนามผูกพันแทนบริษัทฯ
ตามอำนาจที่มอบไว้
กรรมการผู้จัดการใหญ่ได้มอบอำนาจให้กับฝ่ายจัดการบริหารงานอย่างมีประสิทธิภาพตามอำนาจหน้าที่ที่รับผิดชอบที่ได้กำหนดไว้อย่างชัดเจน
ทั้งนี้จะเห็นว่าอำนาจของคณะกรรมการและฝ่ายจัดการได้มีการแบ่งแยกบทบาทหน้าที่อย่างชัดเจนไม่ก้าวก่ายต่อกัน

11.4.5 คณะกรรมการเฉพาะเรื่อง (คณะอนุกรรมการ)

ที่ประชุมสามัญผู้ถือหุ้นประจำปี 2546 ได้อนุมัติแก้ไขปรับปรุงข้อบังคับของบริษัทฯ
ซึ่งเดิมกำหนดให้มีการแต่งตั้งคณะกรรมการตรวจสอบ และคณะกรรมการกำหนดค่าตอบแทนเท่านั้น
เช่นให้เพิ่มการแต่งตั้งคณะกรรมการสรรหาขึ้นอีกคณะหนึ่งด้วย
โดยมีขอบเขตอำนาจหน้าที่ของคณะกรรมการทั้ง 3 ชุดระบุไว้อย่างชัดเจนในหน้าที่ 47-49

ในปี 2546 ปตท.สผ. มีการประชุมคณะกรรมการตรวจสอบจำนวน 5 ครั้ง
มีการส่งเอกสารระเบียบวาระการประชุมไปให้คณะกรรมการตรวจสอบได้ศึกษาเป็นการล่วงหน้าก่อนการประชุมไม่น้อยกว่า
7 วัน และกรรมการทุกคนได้เข้าประชุมครบถ้วนทุกครั้งโดยใช้เวลาประชุมครั้งละไม่ต่ำกว่า 2
ชั่วโมง และได้พิจารณาระเบียบวาระประชุมรวมทั้งสิ้น 38 เรื่อง
ทั้งนี้คณะกรรมการตรวจสอบได้รายงานผลการปฏิบัติงานประจำปีไว้ในรายงานของคณะกรรมการตรวจสอบแล้วในหัวข้อที่
12 ในเรื่องการควบคุมภายใน

สำหรับการประชุมคณะกรรมการกำหนดค่าตอบแทนในปี 2546 มี 4 ครั้งโดยได้พิจารณาใน 4
เรื่องคือ 1. ค่าตอบแทนของกรรมการสำหรับปี 2546 2.
ค่าตอบแทนกรรมการผู้จัดการใหญ่สำหรับปี 2547
และประเมินผลการปฏิบัติงานกรรมการผู้จัดการใหญ่ 3.
พิจารณาโครงสร้างค่าตอบแทนผู้บริหารระดับสูง และ 4.
พิจารณาดัชนีวัดผลการดำเนินงานและเป้าหมายเพื่อกำหนดเงินรางวัลประจำปี 2546

การประชุมคณะกรรมการสรรหาในปี 2546 มีจำนวน 2 ครั้ง
กรรมการทุกคนเข้าประชุมครบถ้วนทุกครั้ง
เพื่อพิจารณาคัดเลือกรายชื่อบุคคลที่สมควรได้รับการเลือกตั้งเป็นกรรมการและกรรมการ
ผู้จัดการใหญ่ เสนอให้คณะกรรมการบริษัทพิจารณา
รวมทั้งได้พิจารณาองค์ประกอบของคณะกรรมการด้วย

 11.4.6 สิทธิของผู้ถือหุ้น และผู้มีส่วนได้เสีย ความสัมพันธ์กับนักลงทุน

ปตท.สผ.จัดกระบวนการประชุมผู้ถือหุ้นในลักษณะที่สนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกันในการประชุม
โดยในข้อบังคับบริษัทฯ
ได้กำหนดขั้นตอนการใช้สิทธิการลงคะแนนเสียงของผู้ถือหุ้นในการประชุมผู้ถือหุ้นไว้อย่างชัดเจน
ทั้งนี้ในการเข้าร่วมประชุมผู้ถือหุ้นผู้ถือหุ้นสามารถมอบฉันทะในการออกเสียงให้แก่กรรมการที่เป็นอิสระได้

ปตท.สผ. ได้ให้ความสำคัญกับข่าวมูลสารสนเทศที่แจ้งต่อตลาดหลักทรัพย์ฯ และผู้ถือหุ้น
โดยจัดให้มีขั้นตอนที่ชัดเจนในการเปิดเผยข้อมูล
ทั้งลักษณะของข้อมูลและเวลาที่เหมาะสมที่ต้องแจ้งต่อตลาดหลักทรัพย์ฯ
โดยประกาศให้ทุกหน่วยงานได้ถือปฏิบัติ และงบการเงินของบริษัทฯ
จะได้รับการสอบทานหรือตรวจสอบจากผู้สอบบัญชีว่าถูกต้องตามที่ควรในสาระสำคัญตามมาตรฐานการสอบบัญชีที่รับรองทั่วไป
และได้รับความเห็นชอบจากคณะกรรมการตรวจสอบในด้านความถูกต้องครบถ้วนและเพียงพอของข้อมูลก่อนการเปิดเผยแก่ผู้ถือหุ้น
และยังมีรายงานความรับผิดชอบของคณะกรรมการในการจัดทำรายงานทางการเงินในรายงานประจำปีด้วย
การเปิดเผยข้อมูลที่ไม่ใช่การเงินโดยเฉพาะรายการที่มีความขัดแย้งกัน
และรายการระหว่างกันจะมีการเปิดเผยไว้อย่างชัดเจนทั้งในรายงานประจำปี
และแบบเปิดเผยข้อมูลประจำปี (แบบ56-1)
มีการจัดทำบทรายงานและการวิเคราะห์ของฝ่ายจัดการ (MD&A) เป็นรายไตรมาส หน่วยงาน
Investor Relations เป็นสื่อกลางในการติดต่อสื่อสารกับผู้ถือหุ้น และนักลงทุนตลอดจน
นักวิเคราะห์ ปตท.สผ. ได้มีการปรับปรุง Website
ของบริษัทให้มีข้อมูลที่ครบถ้วนและละเอียดขึ้นเพื่อให้
ผู้ถือหุ้นสามารถเข้าถึงข้อมูลได้อย่างสะดวกรวดเร็จยิ่งขึ้น โดยในต้นปี 2547 จะมีข้อมูลทั้งภาษาไทย
และภาษาอังกฤษ ทั้งนี้ในปี 2546 ปตท.สผ. ได้มีการแจ้งข่าวแก่ตลาดหลักทรัพย์ผ่านระบบ Elcid
จำนวน 45 เรื่อง

ปตท.สผ.
ได้แถลงนโยบายเกี่ยวกับการปฏิบัติที่เป็นธรรมต่อผู้มีผลประโยชน์ร่วมกันทุกฝ่ายไว้อย่างชัดเจนในหลักการกำกับดูแลกิจการของ
ปตท.สผ. และในการดำเนินต่างๆ ของบริษัทฯ ก็ได้คำนึงถึงสิทธิของผู้มีส่วนได้เสียกลุ่มต่างๆ
เหล่านี้ด้วย เช่นเรื่องการบริหารงานทรัพยากรบุคคล โดยมีคณะกรรมการสวัสดิการ
เพื่อดูแลสิทธิของพนักงานเป็นสำคัญ เรื่องการจัดหา เพื่อดูแลสิทธิของ ผู้ค้า/ผู้ขาย
โดยมีระบบการจัดหาที่โปร่งใส มีขั้นตอนที่สามารถตรวจสอบได้ เป็นต้น
นอกจากนี้ยังมีหน่วยงานที่รับผิดชอบ
ดูแลเรื่องสิทธิของผู้มีส่วนได้เสียกลุ่มต่างๆ เช่น ฝ่ายสุขภาพ ความปลอดภัยและสิ่งแวดล้อม
และฝ่ายกิจการสัมพันธ์ รับผิดชอบเรื่องเกี่ยวกับสังคมและสิ่งแวดล้อม นอกจากนี้ ยังมีนักลงทุนสัมพันธ์
(Investor Relation) สังกัดฝ่ายการเงิน
โดยร่วมกับสำนักเลขานุการบริษัทคอยดูแลสิทธิและการจัดส่งข้อมูลให้ผู้ถือหุ้นและนักลงทุนทั่วไปอีกด้วย

 11.4.7 การประชุมผู้ถือหุ้น การประชุมคณะกรรมการบริษัท 

ปตท.สผ. มีการจัดการประชุมผู้ถือหุ้นโดยการปฏิบัติต่อผู้ถือหุ้นอย่างเท่าเทียมกัน
และได้กำหนดให้มีขั้นตอนการประชุมผู้ถือหุ้นอย่างถูกต้องตามกฎหมาย ตั้งแต่การเรียกประชุม
การจัดส่งเอกสาร และแจ้งระเบียบวาระการประชุม ขั้นตอนในการดำเนินการประชุม
ตลอดจนการจัดส่งรายงานการประชุมเป็นไปตามหลักเกณฑ์ของตลาดหลักทรัพย์ฯ
อนึ่งสำหรับการจัดส่งรายชื่อและประวัติกรรมการ แทนกรรมการที่หมดวาระ ปตท.สผ.
ได้แจกให้ผู้ถือหุ้นทราบก่อนเริ่มการประชุม

ข้อบังคับของบริษัทฯ ก็ได้กำหนดวิธีการออกเสียงลงคะแนนของผู้ถือหุ้นไว้อย่างชัดเจน
และทุกครั้งก่อนการเริ่มการประชุมผู้ถือหุ้น ปตท.สผ.
ได้ถือปฏิบัติให้มีการแถลงให้ผู้ถือหุ้นได้ทราบถึงวิธีการออกเสียงลงคะแนนนี้ด้วยทุกครั้งเสมอ
และกรรมการบริษัทฯ โดยเฉพาะกรรมการเฉพาะเรื่องที่สำคัญต่างๆ ได้แก่ ประธานกรรมการบริษัท
คณะกรรมการตรวจสอบ คณะกรรมการกำหนดค่าตอบแทน กรรมการที่เป็นอิสระ
และกรรมการผู้จัดการใหญ่ รวมถึงผู้สอบบัญชีของบริษัทฯ
เข้าร่วมชี้แจงตอบข้อซักถามของผู้ถือหุ้นด้วยทุกครั้ง สำหรับปี 2546
ได้มีการประชุมสามัญผู้ถือหุ้นประจำปีเมื่อวันที่ 27 เมษายน 2546
โดยมีระเบียบวาระประจำของการประชุมสามัญกล่าวคือการพิจารณาผลการดำเนินการประจำปี
และการจ่ายเงินปันผล การแต่งตั้งผู้สอบบัญชี การเลือกตั้งกรรมการแทนกรรมการที่หมดวาระ
และการกำหนดค่าตอบแทนกรรมการ
นอกจากนี้ยังมีระเบียบวาระของการพิจารณาการแก้ไขข้อบังคับให้สอดคล้องกับแนวทางการกำกับดูแลกิจการที่ดีของตลาดหลักทรัพย์ฯ
ในการกำหนดให้มีคณะกรรมการสรรหา
ระเบียบวาระการขอโอนใบสำคัญแสดงสิทธิในการซื้อหุ้นสามัญของบริษัทที่กรรมการได้รับในปี 2545
เฉพาะรายที่เป็นข้าราชการให้กระทรวงการคลัง
และยังมีระเบียบวาระเรื่องการขออนุมัติให้บริษัทออกและเสนอขายใบสำคัญแสดงสิทธิ์ที่จะซื้อหุ้นสามัญของบริษัทให้แก่ผู้บริหาร
และพนักงาน และการจัดสรรหุ้นสามัญเพื่อการรองรับการใช้สิทธิดังกล่าว
ซึ่งทุกระเบียบวาระได้รับความเห็นชอบของผู้ถือหุ้นด้วยเสียงครบถ้วนตามที่กฎหมายกำหนด
และมีการจัดทำรายงานการประชุมที่มีสาระสำคัญครบถ้วนภายในเวลาที่กำหนด
โดยมีการบันทึกคะแนนเสียง คำถาม และความคิดเห็นต่างๆ ไว้ด้วย
ทั้งนี้ในระหว่างการประชุมได้มีการจัดสรรเวลาให้กับผู้ถือหุ้นเพื่อสอบถาม
และให้กรรมการได้ชี้แจงอย่างเหมาะสมและเพียงพอ ซึ่งโดยปกติ ปตท.สผ.
จะใช้เวลาในการประชุมผู้ถือหุ้นประมาณ 1 ชั่วโมง

การประชุมคณะกรรมการบริษัทฯ
คณะกรรมการเป็นผู้กำหนดวันประชุมเองเป็นการล่วงหน้าแต่ละปีและมีการกำหนดระเบียบวาระประจำของแต่ละเดือนไว้ชัดเจน
โดยมีระเบียบวาระรายงานผลการดำเนินงานเป็นประจำทุกเดือน ซึ่งการประชุมคณะกรรมการ
ปตท.สผ. ปี 2546 ได้กำหนดให้มีการประชุมทุกวันพุธสุดท้ายของเดือนโดยมีการประชุมทั้งสิ้น 13
ครั้ง คณะกรรมการ ปตท.สผ. ได้รับหนังสือเชิญประชุม
ร่างรายงานการประชุมและข้อมูลระเบียบวาระการประชุมเพื่อพิจารณาก่อนการประชุมล่วงหน้าอย่างน้อย
7 วัน และได้มีระเบียบวาระนำเสนอเพื่อพิจารณารวม 32 เรื่อง ระเบียบวาระเพื่อทราบ 86
เรื่อง และระเบียบวาระที่คณะกรรมการตรวจสอบรายงานเพื่อทราบอีก 7 เรื่อง
การประชุมคณะกรรมการ ปตท.สผ. ตามปกติแต่ละครั้งจะใช้เวลาประมาณ 2 ชั่วโมง
ซึ่งเลขานุการบริษัทเข้าร่วมการประชุมด้วยทุกครั้ง โดยเป็นผู้บันทึกรายงานการประชุม
และจัดเก็บข้อมูล หรือเอกสารเกี่ยวกับการประชุมอย่างถูกต้องครบถ้วน
รวมทั้งให้คำแนะนำในด้านกฎเกณฑ์ต่าง ๆ ที่เกี่ยวข้องด้วย

รายงานการประชุมคณะกรรมการ ปตท.สผ. ครอบคลุมสาระสำคัญต่าง ๆ อย่างครบถ้วน
และเป็นมติที่เป็นเอกฉันท์ทั้งหมดโดยมีการบันทึกข้อคิดเห็นของกรรมการไว้อย่างชัดเจน
และมีการจัดเก็บรายงานการประชุมคณะกรรมการ ปตท.สผ. เป็นระบบอย่างดี
โดยปกติคณะกรรมการ ปตท.สผ. เข้าร่วมการประชุมทุกคนทุกครั้ง ยกเว้นแต่มีเหตุจำเป็น
ซึ่งหากทราบเป็นการล่วงหน้าก็จะมีหนังสือแจ้งขอลาการประชุมต่อประธานกรรมการก่อนเสมอ
ทั้งนี้รายงานการเข้าร่วมประชุมของคณะกรรมการบริษัทฯ ในปี 2546 มีปรากฏในหัวข้อที่ 11.1.1

 11.4.8 ค่าตอบแทนกรรมการและผู้บริหาร

ที่ประชุมผู้ถือหุ้นสามัญประจำปี 2546
ได้อนุมัติให้มีการปรับปรุงค่าตอบแทนของกรรมการตามข้อเสนอของคณะกรรมการกำหนดค่าตอบแทน
โดยตั้งแต่ปี 2546 เป็นต้นไปกรรมการจะได้รับค่าเบี้ยประชุมครั้งละ 20,000 บาท
โดยได้รับค่าตอบแทนรายเดือนในอัตราเดิมเดือนละ 20,000 บาท ส่วนโบนัสได้ปรับเป็นวงเงินปีละ
11.5 ล้านบาทโดยให้จัดสรรกันเองตามมติของคณะกรรมการบริษัทฯ
ตามระยะเวลาการดำรงตำแหน่งกรรมการ และให้มีการปรับลดกรณีที่มีการขาดประชุมด้วย
ทั้งนี้รายละเอียด
ค่าตอบแทนได้แสดงไว้ในหัวข้อ 11.1 และ 11.3.1

คณะกรรมการได้อนุมัติตามข้อเสนอของคณะกรรมการกำหนดค่าตอบแทนให้ปรับขึ้น
โครงสร้างค่าตอบแทนผู้บริหารระดับสูงที่ใช้ในระหว่างวันที่ 1 มกราคม 2545 – 31 ธันวาคม
2546 อีก 4 % เพื่อใช้ตั้งแต่วันที่ 1 มกราคม ถึง 31 ธันวาคม 2547
ซึ่งอยู่ภายใต้กรอบโครงสร้างเงินเดือนที่คณะกรรมการบริษัทฯ ได้อนุมัติไว้ในปี 2545

 11.4.9 ความขัดแย้งทางผลประโยชน์

ปตท.สผ. มีระเบียบต่างๆ
ที่ควบคุมในเรื่องของการขัดแย้งของผลประโยชน์ของบริษัทฯโดยรวมเป็นสำคัญอยู่แล้ว
และมีขั้นตอนการแจ้งเหตุการณ์ที่เป็นเรื่องของความขัดแย้งของผลประโยชน์ของพนักงานทุกระดับตั้งแต่กรรมการ
จนถึงพนักงาน ข้อบังคับของบริษัทฯ
เองก็ได้กำหนดชัดเจนให้ต้องปฏิบัติตามประกาศของตลาดหลักทรัพย์ฯ ในเรื่องดังกล่าวด้วย
ซึ่งหากมีรายการที่เกี่ยวโยงกันจะต้องได้รับ
ความเห็นชอบจากคณะกรรมการตรวจสอบตามหลักเกณฑ์ของตลาดหลักทรัพย์ฯ
ถึงความเหมาะสมของรายการ และนำเปิดเผยไว้ในรายงานประจำปีด้วย โปรดดูหัวข้อ 13
เรื่องรายการระหว่างกันเพิ่มเติม ปตท.สผ. ได้สนับสนุนให้ผู้บริหาร ปตท.สผ.
และพนักงานที่มีส่วนเกี่ยวข้องกับข้อมูลสำคัญไม่ทำการซื้อขายหุ้นของบริษัทฯ
ในระหว่างการเตรียมการเปิดเผยงบการเงิน
หรือกรณีที่มีเหตุการณ์สำคัญในระหว่างปีอีกด้วยดังระบุเพิ่มในหัวข้อ 11.5

ในองค์ประกอบของคณะกรรมการเองก็มีการถ่วงดุลอำนาจ โดยให้มีทั้งกรรมการที่มีส่วนได้เสีย
และกรรมการที่ไม่มีส่วนได้เสีย (กรรมการที่เป็นอิสระ) ในจำนวนที่เหมาะสม
เมื่อมีรายการที่เกี่ยวโยงกันเกิดขึ้น เช่นกรณีการกำหนดราคาซื้อขายผลิตภัณฑ์ที่ขายให้ ปตท.
กรรมการที่มีส่วนได้เสีย ได้แก่ กรรมการบริษัทฯ จาก ปตท.
ซึ่งเป็นผู้ถือหุ้นใหญ่จะมีการออกเสียงในเรื่องนั้นๆ เป็นลำดับถัดจากกรรมการที่ไม่มีส่วนได้เสีย
และถือคะแนนของกรรมการที่ไม่มีส่วนได้เสียเป็นหลักในการตัดสิน

11.5 การดูแลการใช้ข้อมูลภายใน

ปตท.สผ. ได้กำหนดในหลักการกำกับดูแลกิจการของ ปตท.สผ. ไว้อย่างชัดเจนในเรื่อง
นโยบายเกี่ยวกับความลับของ ปตท.สผ. และ นโยบายเกี่ยวกับการซื้อขายหลักทรัพย์
โดยกำหนดให้การใช้ข้อมูลภายในร่วมกันต้องอยู่ในกรอบที่ถือเป็นหน้าที่และความรับผิดชอบที่ตนได้รับมอบหมายเท่านั้น
มีมาตรการส่งเสริมการงดซื้อขายหุ้น ปตท.สผ. ชั่วคราวในบางช่วงเวลาที่ ปตท.สผ.
ต้องเปิดเผยหรือเพิ่มเติมสารสนเทศที่สำคัญให้แก่ตลาดหลักทรัพย์ฯ เช่น
การประกาศงบการเงินประจำไตรมาสและประจำปี และการได้มาซึ่งสินทรัพย์เป็นต้น
โดยให้กรรมการ ฝ่ายจัดการตั้งแต่ระดับฝ่ายขึ้นไป ผู้ปฏิบัติงานสมทบที่อยู่ในตำแหน่งระดับสูง
และพนักงานที่มีส่วนเกี่ยวข้องกับการจัดเตรียม หรือได้รับทราบข้อมูลภายในที่สำคัญงดการซื้อขายหุ้น
ปตท.สผ. และยังสนับสนุนให้บุคลากรทุกระดับได้ถือหุ้นระยะยาวอย่างน้อย 3 เดือน
นับจากวันที่มีการซื้อหรือขายหุ้น ปตท.สผ. ครั้งสุดท้ายอีกด้วย โดยในปี 2546
ได้มีมาตรการดังกล่าวขึ้น 5 ครั้ง กล่าวคือ ช่วงของการเตรียมสารสนเทศของงบการเงินประจำปี
2545 เมื่อต้นปี 2546 และงบการเงินไตรมาส 1 – 3
และในช่วงสิ้นปีได้ใช้มาตรการดังกล่าวในช่วงที่ ปตท.สผ. ได้เข้าซื้อหุ้นของบริษัทไทยเชลล์
เอ็กซพลอเรชั่นแอนด์โปรดักชั่น จำกัด ซึ่งก็ได้รับความร่วมมือที่ดี

6.  บุคลากร

11.6.1 จำนวนพนักงานมีทั้งสิ้น ณ วันที่ 31 ธันวาคม 2546 718 คน

11.6.2 จำนวนพนักงานในแต่ละสายงานหลักเป็น ดังนี้

  (1) สายงานขึ้นตรงกับกรรมการผู้จัดการใหญ่ 51 คน

  (2) สายงานพัฒนากลยุทธและพัฒนาศักยภาพ 29 คน

  (3) สายงานพื้นที่นอกชายฝั่งไทย 210 คน

  (4) สายงานโครงการพื้นที่ภูมิภาค 21 คน

  (5) สายงานพัฒนาธุรกิจ 42 คน

  (6) สายงานธรณีวิทยาและวิศวกรรมแหล่งปิโตรเลียม 58 คน

  (7) สายงานบริการธุรกิจ 152 คน

  (8) สายงานการเงินและการบัญชี 61 คน

  (9) สายงานทรัพยากรบุคคล 42 คน

(10) สายงานพัฒนาการผลิต 52 คน

11.6.3 การเปลี่ยนแปลงจำนวนพนักงานไม่มีการเปลี่ยนแปลงอย่างมีนัยสำคัญ
และไม่มีข้อพิพาทด้านแรงงานที่สำคัญในระยะ 3 ปีที่ผ่านมาเลย

11.6.4 ผลตอบแทนรวมของพนักงาน (เงินเดือน โบนัส และเงินสมทบกองทุนสำรองเลี้ยงชีพ)
สำหรับพนักงาน ณ วันที่ 31 ธันวาคม 2546 เป็นจำนวนรวมทั้งสิ้น 722,074,047.89 บาท

  11.6.5 นโยบายในการพัฒนาพนักงาน

ปตท.สผ. ตระหนักดีว่าทรัพยากรบุคคลเป็นปัจจัยที่สำคัญยิ่งต่อการสร้างความสามารถในการแข่งขัน
และนำพาองค์กรไปสู่ความเป็นสากล เพื่อให้สอดคล้องกับวิสัยทัศน์และพันธกิจของบริษัทฯ ปตท.สผ.
จึงได้เร่งพัฒนาและเสริมสร้างระบบการบริหารและพัฒนาทรัพยากรบุคคล
ตลอดจนกำหนดให้มีแผนและดำเนินการพัฒนาพนักงานทุกระดับอย่างต่อเนื่องเป็นรายบุคคล ทั้งนี้
สามารถสรุปแนวทางการพัฒนาทรัพยากรบุคคลของ ปตท.สผ. ได้ดังนี้

1) กำหนดนโยบายการพัฒนาทรัพยากรบุคคลที่สอดคล้องกับวิสัยทัศน์ พันธกิจ และ
ค่านิยมของบริษัทฯ เพื่อรองรับการดำเนินงาน และการเติบโตของบริษัทฯ โดยมุ่งพัฒนาความรู้
ทักษะ และความสามารถในงาน ทั้งทางด้านเทคนิคและวิชาชีพด้านต่าง ๆ
ความปลอดภัยและสิ่งแวดล้อม เทคโนโลยีสารสนเทศ ภาษาอังกฤษ
และทักษะทางด้านการบริหารจัดการ รวมทั้งการเสริมสร้างวัฒนธรรมองค์กร
และสภาพแวดล้อมที่เอื้ออำนวยในการพัฒนาทรัพยากรบุคคลที่มีคุณธรรม จริยธรรม
และมีความกระตือรือล้นในการเรียนรู้และพัฒนาตนเอง เพื่อพัฒนาบริษัทฯไปสู่องค์กรแห่งการเรียนรู้
และทุ่มเทปฏิบัติงานในความรับผิดชอบอย่างเต็มที่ เพื่อให้บรรลุผลงานที่เป็นเลิศ

2) การประเมินผลการปฏิบัติงานเพื่อการพัฒนาพนักงาน (Performance Development
Appraisal) และการประเมินทักษะความสามารถของพนักงาน (Competencies Development
Assessment) เพื่อเป็นแนวทางในการวิเคราะห์ความจำเป็นในการพัฒนา ทรัพยากรบุคคล

3) การวางแผนพัฒนาทรัพยากรบุคคล ให้สอดคล้องกับนโยบายฯ
และความจำเป็นในการพัฒนาทรัพยากรบุคคล โดยการพัฒนาสายอาชีพ (Career Development)
เพื่อเป็นแนวทางให้ผู้บริหารและพนักงานได้รับการพัฒนาความรู้ ทักษะ
และความสามารถที่จำเป็นในงานปัจจุบัน และเพื่อรองรับการเติบโตในอนาคต
ตลอดจนเรียนรู้วิธีการทำงาน การตัดสินใจ การแก้ปัญหาในสถานการณ์ต่างๆ
รวมทั้งการวิเคราะห์และร่วมวางแผนพัฒนาบุคลากรระหว่างพนักงาน ผู้บังคับบัญชา และผู้เกี่ยวข้อง
โดยกำหนดแผนพัฒนา ทั้งเป็นกลุ่มและเป็นรายบุคคล อย่างเป็นระบบ เหมาะสม
และต่อเนื่องอย่างมีประสิทธิภาพ

4) การดำเนินการพัฒนาทรัพยากรบุคคลตามแผนฯที่กำหนด โดยการจัดการฝึกอบรมทั้งภายในองค์กร
และส่งเข้ารับการอบรมภายนอก การฝึกอบรมในงาน (On-the job Training) ทั้งระยะสั้น
และระยะยาว การมอบหมายพนักงานไปปฏิบัติงานต่างประเทศ (International Assignment)
การส่งพนักงานไปปฏิบัติงานกับบริษัทร่วมทุน (Secondment) การศึกษาดูงาน การหมุนเวียนงาน
การทดลองปฏิบัติงาน และระบบพี่เลี้ยงเพื่อช่วยเหลือให้คำแนะนำในการพัฒนาพนักงาน การสัมมนา
แลกเปลี่ยนความรู้ รวมทั้งการเรียนรู้ด้วยตนเองโดยผ่านเทคโนโลยีสารสนเทศ และห้องสมุด

5) พัฒนากลไกการบริหารการพัฒนาทรัพยากรบุคคล โดยผ่านบทบาท
และการมีส่วนร่วมของผู้บังคับบัญชา ผู้รับผิดชอบพนักงานในสายวิชาชีพ (Homebase)
และที่ปรึกษาการพัฒนาฯ (Career Counselor) รวมทั้งผู้เกี่ยวข้องทุกฝ่าย
ในการจัดทำแผนอัตรากำลัง แผนการพัฒนาพนักงานรายบุคคล ติดตามดูแลการดำเนินการตามแผน
และการประเมินผลโครงการพัฒนา เพื่อให้บรรลุวัตถุประสงค์อย่างมีประสิทธิภาพ